tomron87/hebrew-wikipedia-sentences-corpus huggingface dataset:
בסוף הספר הרביעי, הוא מצטרף לצבא קרונוס.
מורפיאוס - אל החלומות והשינה.
נלחם לצד קרונוס והרדים את כל בני התמותה במנהטן.
נמסיס - אלת השילם והנקם אימו של אית'ן נקמורה.
הקטה - אלת הקסמים, נלחמה לצד קרונוס.
איריס - אלת הקשת בענן.
האחראית על שיחות האיריס-נט, בהן חצויים מרבים להשתמש.
גאיה (צורה רומית: טרה) - אלת האדמה ואם הטיטאנים והענקים.
אוראנוס (צורה רומית: קיילוס) - התגלמות השמיים.
כירון - קנטאור ובנו של קרונוס.
בספר הראשון כירון נכנס לגוף בן אדם ושימש בתור המורה ללטינית של פרסי, מר ברונר.
כירון הוא גם המורה, המדריך ואחראי הפעילויות במחנה.
כירון הוא בן אלמוות וחי כבר 2,000 שנה.
הוא לימד את אכילס, הלוחם האדיר בכל הזמנים.
אף שכירון הוא בנו של קרונוס, הוא מתעב את אביו ואף נלחם נגדו.
אביהם של זאוס, האדס, פוסידון, הרה, הסטיה, דמטר, כירון וסבו של פרסי.
עד לסוף הספר השלישי, מנסה לגבש את צורתו ולחזור לחיים, כדי לכבוש את האולימפוס ולנקום את נקמתו באלים.
מופיע בספר הראשון בחלומותיו של פרסי, אך לוקח חלק עיקרי בספר הרביעי כאשר נשמתו משתלטת על גופו של לוק (שמתגלה כבוגד בספר הראשון), כתהליך הכנה עד שיגיע לצורתו המלאה.
בספר החמישי, רוחו של קרונוס מתפוררת לאחר שלוק הורג את עצמו כדי להציל את חבריו.
טיפון - מפלץ אגדי מן המיתולוגיה היוונית.
חי בהר הגעש סנט הלנה ויורק אש וסלעי מגמה.
בספר החמישי הוא משתחרר ולאורך כל הספר הוא נלחם באלים והם לא מצליחים להביסו.
בסוף הספר החמישי בעזרת פוסידון האלים ניצחו את טיפון והוא נשלח לטרטרוס.
זואי צל-ליל - ביתם של הטיטאן אטלס ופלאיונה, שהיא אלת ים.
בעבר הייתה אחת ההספרידות, עד המטלה האחת-עשרה של הרקולס.
בעלת עור בצבע נחושת ושיער כהה.
היא הופיעה בספר קללת הטיטאן בתור אחת הציידות של ארטמיס וסגניתה הראשית.
אחרי שארטמיס נחטפת ואנבת' נעלמת זואי, תאליה, פרסי, גרובר וביאנקה יוצאים לחפש אותן.
בסוף הספר היא נהרגת בקרב מול אביה, אטלס, בזמן שהגנה על ארטמיס.
לאחר מותה הפכה אותה ארטמיס לקבוצת כוכבים, לאות תודה וכבוד.
קליפסו - בת אטלס ופליאונה, תמכה באביה במלחמת הטיטאנים הראשונה ונענשה על ידי האלים.
עונשה היה לחיות באי מבודד וטרופי, ובכל דור יגיע אליה גיבור חשוב.
היא תתאהב בו והוא יאלץ לעזבה כדי להציל את העולם.
בספר הרביעי היא פגשה את פרסי וטיפלה בו כאשר עף מהר הגעש.
הוא נאלץ לעזוב כדי להציל את מחנה החצויים מקרונוס והבטיח לדרוש מהאלים לשחררה.
אטלס - טיטאן וסגנו לשעבר של קרונוס.
בספר השלישי נעשה ניסיון להחליף אותו בהחזקת השמים, אך נכשל.
היפריון - טיטאן אש וסגנו של קרונוס.
נלחם בקרב על האולימפוס והובס על ידי פרסי וגרובר.
היפריון נזכר גם בסדרת ההמשך של פרסי ג'קסון, בספר "בית האדס".
במלחמת הטיטאנים - אלים הראשונה תומך באלים ובשנייה בטיטאנים.
בנוסף מוזכר כי הוא גנב אש ונתן אותה לבני האדם כדי שיוכלו להתפתח.
דפנה - נימפת עץ (דריאדה) יפהפייה.
המלך מינוס - רוח רפאים שאותו ניקו מזמן בספר הרביעי.
ניקו מזמן אותו משום שחשב שיעזור להחזיר את ביאנקה, אך למעשה מינוס השתמש בו כדי לנסות לחזור לחיים.
דיידלוס - האדריכל האדיר ביותר בכל הזמנים, כיוון שבנה את המבוך הענק שמתרחב כל הזמן ועוד המצאות.
בסוף הספר הרביעי שבו הוא מופיע, דיידלוס שם קץ ולחייו וכך גם למבוך שמקושר לחיו, ואילו את כתביו ותוכניותיו נתן לאנבת', שמגלה אותן כמועילות בספר החמישי.
בריאראוס - ענק בעל מאה ידיים המופיע לראשונה בספר הרביעי.
ניצל מהשבי על ידי פרסי ועוזר לו בקרב על המבוך.
בסוף הספר הרביעי, בריאראוס עוזב את המחנה על מנת להילחם בטיטאן אוקיינוס.
לנאוס - מנהיג מועצת זקני הפרסות עד לספר החמישי.
נחשב למי שנידה את גרובר מהמחנה, ולא האמין לו שפאן מת.
לנאוס נהרג בקרב על האולימפוס.
לפני זה, גרובר שיקר ואמר לו שבזכותו הם ניצחו במלחמה (לפני שהיא נגמרה).
לנאוס הפך לעץ דפנה, אשר נחשב לעץ מקודש.
בלאקג'ק הפגסוס - חבר טוב של פרסי.
תמיד קורא לפרסי "בוס", מכיוון שפרסי סייע לו לברוח מהספינה "הנסיכה אנדרומדה".
בספר השלישי, הוא עוזר לפרסי להתחמק ממחנה החצויים ולעקוב אחר שאר הצוות.
בלאקג'ק הוא דמות קומית לא חכמה במיוחד ובדומה לניקו, הוא נוטה לכנות את דיוניסוס בתור "ההוא של היין".
בספר אות אתנה בעט בראשו של פרסי לאחר שפייפר מקלין ביקשה ממנו לעשות זאת, לא כמעשה בגידה, אלא כדי לעצור אותו מלהרוג את ג'ייסון גרייס, בנו של יופיטר.
פורקפאי וגווידו הפגסוסים - חבריו הפגסוסים של בלאקג'ק (הפגסוס של פרסי) ממחנה החצויים.
גברת אולירי - כלבת שאול ענקית המופיעה לראשונה בספר הרביעי.
גברת אולירי היא חיית המחמד של דיידלוס, אך לאחר מות דיידלוס, היא בטיפולם של פרסי וצ'ארלס בקנדורף.
קשת - חברו הטוב ביותר של טייסון.
קשת הוא היפוקמפוס המופיע לראשונה בספר השני, כאשר הוא עוזר לפרסי.
בסי האופיאוטאורוס - מופיע לראשונה בספר השלישי, מתחבר לפרסי, שנתן לו את שמו.
בסי הוא חציו פרה וחציו נחש.
בספר השלישי, לוק מנסה להרוג אותו משום שנאמר כי מי שיהרוג אותו, יקבל את הכוח לשלוט באולימפוס.
במהלך הספר פרסי ניסה להסתיר את העובדה שנתן לבסי את שמו, אך פוסידון מגלה זאת.
ג'ורג' ומרתה - צמד נחשים וחיות המחמד של הרמס.
מרתה טוענת שהמציאה את האינטרנט וג'ורג' מבקש כל הזמן עכברושים מפרסי.
המינוטאור - חטף את אמו של פרסי בגבעת החצויים, אך לאחר מכן נהרג על ידי פרסי.
מופיע שנית במלחמה במנהטן, כאשר צבאו של קרונוס מגיע כדי לפלוש אל האולימפוס, ונהרג שוב על ידי פרסי.
רוב כלי הנשק הקסומים עשויים מארד שמימי שמחושל על ידי הקיקלופים או בביתן הפייסטוס.
כלי נשק של בני האדס/פלוטו עשויים מברזל סטיגאי, שחושל במי נהר הסטיקס.
חצי הציידות של ארטמיס עשויים כסף טהור, הקדוש לארטמיס/דיאנה שגם הוא עשוי להרוג מפלצות, ואנשי זאב במיוחד.
כלי נשק של חצויים רומיים עשויים מזהב קיסרי שמחושל במקדש יופיטר על גבעת הקפיטולין ברומא.
לרוחות רפאים של גאיה יש כלי נשק ממתכת רפאים סגולה.
אנקלוסמוס: החרב של פרסי שהופכת לעט וחוזרת לבעלים.
בגלגולה הקודמת הייתה סיכת ראש שהייתה שייכת לפליאונה, שהייתה אלת מים, שעברה לבתה זואי צל-ליל.
זואי נתנה אותה להרקולס שהפך אותה לחרב.
כובע ההיעלמות: שייך לאנבת', שקיבלה אותו מאמה האולימפית אתנה.
הכובע יכול לגרום לחובש אותו להיעלם לגמרי.
למעשה, כוחו דומה לכוחה של קסדת האופל של האדס.
נשכנית: החרב של לוק, העשויה חציה מארד שמיימי וחציה מפלדה רגילה, לכן הורגת בני תמותה ומפלצות כאחד.
חליל פאן: כלי מוזיקלי קדוש לסאטירים.
כשהסאטירים מנגנים בחליל הפאן, הם שולטים בטבע אם מנגנים את השיר הנכון, בצורה הנכונה.
גרובר השתמש בו בכל אורך הסדרה, לא תמיד בצורה הנכונה.
הנעליים של הרמס: הם נעליים מכונפות, כלומר, הן יכולות לעוף.
לוק נתן לפרסי זוג אחד מקולל לפני שהתגלה כבוגד, אך פרסי נתן אותן לגרובר.
בגוף המגן מוטבע הפרצוף של המפלצת מדוזה, ההופכת אנשים לאבן, מה שגורם אצל המפלצות בהלה, ובשביל תאליה, יתרון בקרב.
הברק הראשון של זאוס: זהו הנשק החזק ביותר ביקום אשר הקיקלופים יצרו אותו לקראת המלחמה בטיטאנים.
בספר הראשון, לוק גנב את הברק בהוראת קרונוס כדי שיגרום למלחמת אלים.
הקלשון של פוסידון: זהו הכלי אשר האחראי על הגאות והשפל, רעידות האדמה והתחלת סערות בים.
בספר הרביעי מצוינת השערה אשר הטלקינים, שדים דמויי הכלבים אשר משרתים את הטיטאן קרונוס, חישלו את הקלשון.
הקסדה של האדס: זוהי קסדה אשר גורמת לחובשה להתמזג עם הצללים.
היא יכולה להעלים את החובש, יכולה לגרום לכך שחובש הקסדה יקרין פחד ואימה, בכך שהוא הופך לאפלה, והיא תוכל לשנות את צורתה לחפץ תמים בן רגע.
החרמש של קרונוס: את הנשק הזה נתנה גאיה, אמם של הטיטאנים, לקרונוס כדי לנסות להרוג את אביהם, אורנוס.
בשלהי מלחמת האלים נגד הטיטאנים, חתך זאוס את קרונוס בעזרת חרמשו שלו לאלף חתיכות והשליך אותם לטרטרוס.
בסוף הספר הרביעי, הטלקינים (שדי ים) חישלו אותו מחדש.
המפצפצת: חנית חשמלית אשר שייכת לקלאריס לה-רו, בתו של ארס.
שאר החניכים במחנה החצויים מכנים אותה "המפספסת", חנית אשר פרסי השמיד במשחק מלחמה מול קלאריס.
תיבת פנדורה: "פיתוס" (כד) אשר פרומתאוס הביא לפרסי במלחמה הגדולה בניו יורק.
צעיף האלה אפרודיטה: צעיף משי ורוד שככל הנראה יכול לגרום להתאהבות.
הצעיף מוזכר בספרים 1 ו-3.
21 ביוני: יום אמצע הקיץ.
ראש השנה היווני והיום בו האלים בשיא כוחם.
ביום זה מוחלט האם לרומאים יהיה מזל בשנה הקרובה.
1 ביולי: חג הרה/יונו ויום הולדתו של ג'ייסון גרייס.
1 באוגוסט: חג ספס/אלפיס, אלת התקווה הרומית/יוונית (בהתאמה) שנשארה בתיבת פנדורה.
21 בדצמבר: יום אמצע החורף.
3 ביוני - פייפר מקלין
5 ביוני - גרובר אנדרווד, פרנק ז'אנג (וגם של ריירדן בעצמו)
7 ביולי - ליאו ואלדס
18 באוגוסט - פרסי ג'קסון
17 בצדמבר - הייזל לבסק
22 בדצמבר - תאליה גרייס
28 בינואר - ניקו די אנג'לו
כמו כן, יום העצמאות האמריקאי (4 ביולי) נחגג קבוע עם זיקוקי דינור במחנה החצויים.
יום הולדתה של ארטמיס/דיאנה (בשם הרומאי שלה), 24 במאי, מוזכר גם.
במהלך הספרים מוזכרת "הנבואה הגדולה" כמה פעמים, לפעמים בהסברים כואבים בהם אנבת' וכירון מספרים לפרסי שאסור היה לו להיוולד.
הנבואה הגדולה הייתה הנבואה שהאורקל סיפרה לכירון בסוף מלחמת העולם השנייה, ובגללה החליטו שלושת האלים הגדולים להפסיק להוליד חצויים.
בהסבר פשוט סיפרו לפרסי במהלך הספרים: "כשתגיע לגיל שש-עשרה תאלץ להחליט את גורל האולימפוס, לטוב או לרע" בצורה שונה ולעיתים קרובות בהן פרסי חושב שאינו חשוב או מאוכזב מעצמו.
הנבואה הגדולה מסופרת לראשונה בשלמותה לאחר הרבה רמזים, בספר החמישי "פרסי ג'קסון ותקוות האולימפוס".
בסוף הספר החמישי מתגלה שפרסי הוא בכלל לא הגיבור מהנבואה, אלה רק שותף לה.
פרסי - בנו של פוסידון, אחד משלושת הגדולים, חוגג את יום הולדתו השישה עשר ב-18 באוגוסט, היום בו הנבואה מתקיימת במלואה.
("שש עשרה שנים ימלאו חרף כל המכשולים לצאצאם החצוי של האלים הגדולים")
האל מורפיאוס מטיל כישוף על העיר מנהטן וכל בני התמותה נכנסים לשינה עמוקה.
("סביבו ישקע עולם בשינה שאין לה סוף").
הלהב המקולל - הסכין של אנבת' (מאחר שלוק הפר את ההבטחה שלו לאנבת' ובגד בחבריו הלהב מקולל) הורגת את לוק ("להב מקולל את נפש הגיבור יקטוף").
הגיבור מהנבואה - לוק, שהורג את עצמו ובכך מציל את האולימפוס.
הבחירה של החצוי מהנבואה (פרסי) - האם הוא מאמין שעל לוק עדיין מוטל כישוף שהטיל קרונוס או שבתוכו הוא עדיין לטובת האולימפוס - האם לתת לו את הסכין של אנבת' ולסמוך עליו שיעשה את בחירה הנכונה וימות ביחד עם קרונוס.
("בחירה גורלית את חייו תקפד, את משכן האלים לקומם או לאבד").
נבואה זאת אומרת רייצ'ל דר בתור האורקל החדשה, לאחר שרוח האורקל תפסה בה אחיזה, בסוף הספר החמישי.
פרסי חושב שנבואה זו תתקיים רק דורות רבים אחריהם, כמו הנבואה הגדולה הקודמת - שהתקיימה רק אחרי קרוב לשבעים שנה לאמירתה.
(אף על פי שבמחנה יופיטר הכירו את הנבואה הרבה לפני.)
הנבואה כוללת רק ארבע שורות, אף על פי שלרוב הנבואות, מלבד הנבואות בספר הראשון והשני - כוללות שש שורות.
למשל, בספר הרביעי אנבת' מספרת לפרסי רק חמש שורות, ופרסי יודע שחסרה עוד שורה.
זה משאיר שאלה גדולה - האם לא כל הנבואה נחשפה.
נבואה זו מתגשמת בסדרת ההמשך, "גיבורי האולימפוס".
בחמשת הספרים שיצאו לאור בסדרה הבאה "גיבורי האולימפוס" מובהרת הנבואה.
שבעה חצויים יענו לאתגר - שבעה חצויים ממחנה החצויים וממחנה יופיטר יפליגו לרומא ולבסוף ליוון כדי להציל את האולימפוס.
הגיבורים - פרסי ג'קסון (בן פוסידון), אנבת' צ'ייס (בת אתנה), פייפר מקלין (בת אפרודיטה), ג'ייסון גרייס (בן יופיטר), הייזל לבסק (בת פלוטו), פרנק ז'אנג (בן מארס) וליאו ואלדז (בן הפייסטוס).
עולם ומלואו יסער או יבער - ביוונית עולם זה מילה נרדפת לגאיה (אלת האדמה) וג'ייסון יכול ליצור סערות וליאו אש.
במילים אחרות, גאיה תיכנס למלחמה עם ג'ייסון או ליאו.
נדרים לקיים עד כלות הנשמה - קיימים שני פירושים לכך:
מי שלא ילחם בגאיה בחלק בנבואה "עולם ומלואו יסער או יבער", ימות.
כל נדר שהגיבורים ינדרו במהלך המסע הם יהיו חייבים לקיים.
לדוגמה, הנדר שנדר ליאו ואלדס לנימפה/אלה קליפסו - לשחררה מכלאה באי אוגיגיה.
בשערי המוות תגעש מלחמה - יד ימינו של פלוטו, אל המוות תנטוס, נחטף.
תפקידו הוא לשמור על האנשים הנמצאים בשאול, שיישארו שם ולא יברחו דרך שערי המוות שהם כמו מעברים קטנים וסודיים בגבול שבין השאול ומחוצה לו.
לאחר שאלקיאוניאוס חוטף אותו אין מי שישמור על שערי המוות וגאיה משתלטת עליהם ומאפשרת רק לבני האדם הנבזיים ביותר לצאת.
בספר בן נפטון פרסי, הייזל ופרנק משחררים את תנטוס אך שערי המוות עדיין נשארים בידי גאיה והם צריכים לשחרר אותם.
מיקומם של שערי המוות לא נודע אך ניקו מצא אותם ולרוע מזלו גאיה לכדה אותו.
בסוף הספר אות אתנה פרסי, פייפר וג'ייסון מצילים אותו.
פרסי ואנבת' בורחים בקושי בזמן שהענק והטיטאן מקריבים את חייהם במלחמה נגד טרטרוס (קיים סיכוי שהם עוד בחיים, אך זה לא מוזכר בספר).
בצד השני של שערי המוות (כלומר בעולם האנושי), הייזל לבסק (בעזרתם של חבריה ושל האלה הקטה) מנתצת את השלשלאות שקיבעו את שערי המוות במקום ובכך מונעת עליה של עוד מפלצות מטרטרוס.
באוקטובר 2010 הוציא לאור ריק ריירדן סדרת המשך חדשה, "גיבורי האולימפוס" שבה שישה גיבורים חדשים מתווספים לסדרה והם: ג'ייסון, פייפר, ליאו, ריינה, פרנק והייזל, בנוסף לפרסי ואנבת' שממשיכים בסדרה זו וניקו שמקבל תפקיד יותר מרכזי.
בעברית יצאו לאור חמישה ספרים: "הגיבור האבוד", "בן נפטון", "אות אתנה", "בית האדס" ו"דם האולימפוס".
בנוסף יש את הספר "The Demigod Diaries"- יומני החצויים.
בנוסף, יצאה סדרה שלישית בשם "גורלו של אפולו", המונה חמישה ספרים ספרים, "האורקל הנסתר", "הנבואה האפלה" "המבוך הבוער", "קברו של הרודן" ו"המגדל של נירון".
סדרות נוספות מפרי עטו של ריירדן, "משפחת קיין והאלים המצריים" וכן "מגנס צ'ייס והאלים של אוסגרד", מתקיימות באותו יקום בדיוני של סדרת פרסי ג'קסון והאולימפיים.
דמות הפרוטגוניסט בסדרת מגנס צ'ייס הוא בן דודה של אנבת' צ'ייס.
דמויות מסדרת משפחת קיין נפגשו לראשונה עם פרסי בספר "בן סובק".
עד כה (2024) יצאו שני סרטים המבוססים על סדרת ספרי פרסי ג'קסון והאולימפיים: ב-2010 יצא לאקרנים סרט הקולנוע "פרסי ג'קסון וגנב הברק" בבימויו של כריס קולומבוס, ובאוגוסט 2013 יצא לאקרנים סרט המשך, "פרסי ג'קסון וים המפלצות" בבימויו של תור פרוינדנטל בעוד שקולומבוס הפך למפיק הסרט.
הסרטים הם בכיכובם של לוגאן לרמן בתפקיד פרסי ג'קסון, ברנדון ט.
ג'קסון בתפקיד גרובר אנדרווד, אלכסנדרה דדריו בתפקיד אנבת' צ'ייס וג'ייק אייבל בתפקיד לוק קאסטלאן.
הסרטים לא קיבלו ביקורות טובות מהמבקרים, וביקורת חריפה יותר ממעריצי הספרים, מפני שהעלילה שונה מאוד מעלילת הספרים, עיצוב הדמויות שונה, וסצנות חשובות נמחקו מהעלילה.
בשנת 2020 ריק ריירדן ואשתו בקי העלו סרטון לטוויטר המאשר באופן רשמי הפקת סדרה המבוססת על סדרת הספרים פרסי ג'קסון והאולימפיים.
פרק הפיילוט נכתב על ידי ריק ריירדן והוגש להפקה בשנת 2021. ההפקה בפועל כבר החלה, ושחקנים לדמויות הראשיות כבר נבחרו.
בינואר 2022 נחתם חוזה להפקת הסדרה ע"י דיסני, את הסדרה מביים ג'יימס בובין והיא עלתה בשירות דיסני+ ב-20 בדצמבר 2023.
פֶּרְסִי ג'קסון וגנב הברק הוא ספר פנטזיה-הרפתקאות מאת ריק ריירדן.
הספר יצא לאור בשנת 2005. הספר הוא הרומן הראשון בסדרת פרסי ג'קסון והאולימפיים המבוססת על המיתולוגיה היוונית, שמספרת את עלילותיו הבדיוניות של האל למחצה – פרסי ג'קסון.
פרסי הוא בנו של אל הים המיתולוגי פוסידון.
הוא וחבריו, גרובר אנדרווד הסאטיר ואנבת' צ'ייס (בת אתנה) יוצאים למסע כדי למנוע מלחמה בין שלושת האחים המיתולוגיים: זאוס, האדס ופוסידון.
כתב היד פרסי ג'קסון וגנב הברק נמכר במכירה פומבית ל-Miramax Books לפני שיצא לאור ב-28 ביולי 2005. לאחר כ-4 שנים מכר הספר יותר מ-1.2 מיליון עותקים.
הספר זכה במספר רב של פרסים הן על תוכנו והן על מכירותיו.
ב-12 בפברואר 2010 יצא לאקרנים סרט קולנוע המבוסס על הספר.
ספר ההמשך בסדרה הוא פרסי ג'קסון וים המפלצות.
הספר יצא בעברית בהוצאת גרף צעיר, בתרגומה של יעל אכמון.
פרסי ג'קסון הוא ילד בן שתים עשרה בכיתה ו' בעל דיסלקסיה והפרעת קשב.
פרסי לומד בפנימיית יאנסי, בית ספר פרטי לילדים בעייתיים בצפון ניו יורק.
היא נשואה לאביו החורג, גייב אגליאנו, המכור לפוקר ולבירה.
הם גרים במנהטן, ופרסי חוזר אליהם במהלך חופשות הקיץ.
בטיול בית הספר למוזיאון מטרופולין לאומנות, פרסי מגלה שהמורה שלו למתמטיקה, גברת דודס, היא אריניה שנשלחה על ידי אל ותוקפת אותו במהלך הטיול.
מר ברונר, המלווה והמורה ללטינית, נותן לו חרב קסומה בצורת עט.
פרסי מנצח את האריניה ומחזיר למר ברונר את העט.
לאחר מכן, פרסי, מר ברונר וגרובר - חברו הטוב של פרסי - מתנהגים כאילו לא קרה דבר.
פרסי חוזר לביתו לחופשת הקיץ.
הוא ואימו נוסעים לחופשה ביחד במונטוק, אבל זמן קצר לאחר שהם מגיעים, גרובר מופיע ומזהיר אותם.
פרסי מגלה שגרובר הוא סאטיר (חצי תיש וחצי אדם).
הם נמלטים במכונית ומגיעים לגבעה אליה גרובר מכוון אותם באומרו שזה מקום בטוח בשבילו.
לפני שהם מספיקים להגיע לגבעה מתקיף את המכונית מינוטאור.
המפלצת נשלחה על ידי האדס כדי להרוג את פרסי.
אמו של פרסי מסבירה לו שאם יעבור את עץ האורן שעל ראש הגבעה, המינוטאור לא יוכל לפגוע בו, אך היא עצמה אינה מסוגלת לעבור את קו הגבול בשל היותה בת תמותה.
כשהמינוטאור מגיע אמו של פרסי מתפוגגת בידיו במטר של אור זהוב.
פרסי בתגובה תוקף את המינוטאור, מחסל אותו ולוקח כשלל את קרנו.
פרסי שוכב מעולף במשך שלושה ימים במחנה.
לאחר שהוא מתעורר הוא פוגש את אנבת' צ'ייס, נערה בת גילו.
הוא מגלה שמר ברונר, ששמו האמיתי הוא כירון, הוא קנטאור (חצי סוס וחצי אדם).
הוא מגלה כי המקום שהוא נמצא בו נקרא מחנה החצויים, וכל שוכני המחנה הם צאצאים של אל אולימפי מצד אחד, ובן תמותה מהצד השני.
במחנה קיימים שנים עשר ביתנים – אחד לכל אל אולימפי, וצאצאיו של אותו אל גרים בביתן שלו.
חצויים שההורה האלוהי שלהם לא ידוע, או שלא נחשב לאחד מאלי האולימפוס משוכנים בביתן הרמס.
לעת ערב יוצא פרסי להתאמן בגרסה המיוחדת של המחנה למשחק "תפוס את הדגל", וכאשר נפצע והמים מרפאים אותו, מופיע מעל ראשו קלשון, סמלו של פוסידון, וכך מתגלה כי פרסי הוא בנו של פוסידון.
פוסידון הוא אחד משלושת האלים הגדולים יחד עם אחיו זאוס והאדס, שנשבעו שלא להוליד ילדים חצויים, מפני שילדיהם חזקים מדי ועלולים להרוס את העולם כולו.
פרסי מגלה שהברק הראשון של זאוס – שהוא סמל כוחו ושלטונו – נגנב.
לפי זאוס מנסים לחתור תחת שלטונו.
זאוס משוכנע שהגנב והחותר תחתיו הוא פוסידון, אחיו, הרוצה להפוך למלך האלים בעצמו.
מאחר שהאלים לא יכולים לגנוב באופן ישיר זה את סמל שלטונו של זה, פרסי מואשם בגניבת הברק.
פרסי נאלץ לצאת למסע חיפושים עם גרובר ואנבת' כדי למצוא את הברק.
לשם כך מקבל מהאורקל נבואה:
השורה הראשונה מתייחסת לזה שהוא הלך ללוס אנג'לס, לכניסה לשאול, והתייצב מול ארס, האל הבוגד.
השורה השנייה מתייחסת לזה שהוא החזיר את הברק לזאוס בזמן.
השורה השלישית מתייחסת לזה שלוק, המדריך של ביתן הרמס, העמיד פני חבר, אבל בסוף זימן עקרב שעקץ את פרסי וברח.
השורה הרביעית מתייחסת לזה שבסוף הוא לא הציל את אמו, אלא פשוט נתן להאדס שחרר אותה.
לפי המידע אשר ניתן להם, השלושה צריכים למצוא את הברק של זאוס ולהחזירו לאולימפוס עד יום אמצע הקיץ ב-21 ביוני, בעשרה ימים.
זהו התאריך שקבע זאוס כתאריך אחרון לפוסידון להחזיר את הברק, ואותו תאריך שפוסידון קבע כתאריך אחרון לזאוס לחזור בו מהאשמותיו ולהתנצל.
כשהם יוצאים למסע בא לוק להיפרד ומעניק לפרסי זוג נעליים מעופפות שקיבל מאביו, הרמס.
פרסי מעביר אותן לגרובר מאחר שהוא עצמו לא יכול לעוף באוויר מפאת החשש להיכנס לממלכתו של זאוס - האוויר.
התאוריה שנראית המבטיחה ביותר היא שהברק נמצא אצל האדס בשאול.
מכיוון שהעולם שינה את מיקום הבסיס שלו, כך גם האלים מתמקמים במרכז המעצמה החזקה בעולם באותה תקופה, ארצות הברית.
הכניסה לשאול נמצאת בלוס אנג'לס, והאולימפוס נמצא בקומה השש מאות של בניין האמפייר סטייט.
בדרך הם עוברים מפלצות שונות, המוכרות מהמיתולוגיה היוונית, ביניהן מדוזה, אכידנה וכימרה.
לאחר שלל ההרפתקאות הם מגיעים לשאול ומנסים להגיע להאדס.
הם עוברים את כארון, ואת קרברוס, כשבאמצע הדרך מתחילות הנעליים המעופפות של גרובר למשוך אותו לתוך מנהרה ובתוכה תהום (טרטרוס).
הוא ניצל בקושי מנפילה פנימה.
כשהם מתחילים לצאת מהמנהרה הזמן כאילו מאט סביבם ומושך אותם לאחור אל התהום, אך הם מצליחים לצאת בקושי, ומגיעים בסוף להאדס ומבקשים ממנו את הברק.
האדס אומר שהברק איננו בבעלותו, וטוען שפרסי גנב את קסדת האופל שלו שהיא סמל כוחו ושלטונו והיא מאפשרת לו להפוך לצללים ולהיעלם בהם.
האדס מצווה על פרסי לתת לו את הברק.
הוא גם מוסיף שהוא יכול לשחרר את אימו.
פרסי מגלה שהברק אכן אצלו, בתיק שארס נתן לו קודם.
מתברר שארס ניסה בפקודת קרונוס להפליל את פוסידון בגנבת הברק אחרי שתפס את הגנב האמיתי, ובכך לעורר מלחמה.
פרסי מוותר על הצלת אמו בתמורה לחייהם של חבריו.
כשהם בורחים מהשאול הם נתקלים בארס שהסביר את התרמית.
פרסי נלחם בו עד שהצליח לפגוע בו.
באותו הרגע הזמן נעצר מלכת, וארס נעלם.
פרסי זוכה בברק של זאוס ובקסדת האופל של האדס.
כאשר האריניה חוזרת להתקיף את פרסי ולנסות להחזירו לשאול, פרסי מעניק לה את קסדת האופל בתמורה לאמו.
הוא טס (אף על פי שזה מסוכן בשבילו, בגלל החשש להיכנס לממלכתו של זאוס, שהוא כרגע אויבו של אביו) ומגיע לניו יורק.
שם, בלי אנבת' וגרובר שפונים למחנה החצויים בלעדיו, הוא עולה לאולימפוס ומחזיר את הברק לזאוס ובכך מציל את העולם ממלחמת אלים (שתגרום חורבן מוחלט).
הוא חוזר לביתו ומודיע לאימו שאם תרצה היא יכולה להיפרד מבעלה לנצח ולהפכו לאבן בעזרת ראשה של מדוזה ששלח לאולימפוס, אך קיבל בחזרה.
בסוף הקיץ, לוק, שהעמיד פני חבר, מספר לו שהוא אחראי לגניבת הברק הראשון וקסדת האופל, בפקודתו של קרונוס, אבל נתפס על ידי ארס והונה אותו להמשיך את תפקידו.
קרונוס נאלץ להשתמש גם בארס וגם בפרסי כדי לחרחר מלחמה בין האלים ולהתחזק.
לוק שולח עקרב מחילות שעקיצתו ממיתה כעבור 60 שניות ועוזב את המחנה כדי להמשיך בניסיונותיו להחזיר את קרונוס.
לאחר שפרסי חוזר לביתו החדש מגלה שאימו השתמשה במתנתו ואיבנה את גייב, בעלה וחבריו (בעזרת ראשה של מדוזה) ומכרה את פסלם, ובעזרת הכסף הרב שקיבלה עברה לדירה חדשה והתחילה לכתוב את הרומן שתמיד רצתה לכתוב.
פרסאוס "פרסי" ג'קסון – הדמות הראשית, נער בן 12. בנו של פוסידון, אל הים, שלא היה אמור להוולד, בגלל ההסכם של 'שלושת הגדולים', אביו ושני אחיו.
הוא לא ידע על היותו חצוי, עד שחברו גרובר, חשף את היותו סאטיר, ומגלה לפרסי את האמת.
הוא הופך לאויב של ארס ובתו, קלאריס, ונלחם עם שניהם.
זאוס שנא אותו כי חשב שגנב לו את הברק הראשון.
יש לו שיער שחור ועיניים ירוקות כים.
אנבת' צ'ייס – חברתו של פרסי.
נערה בת 12 שאימה היא אתנה, אלת החכמה והאויבת של פוסידון ולכן אנבת' לא אמורה להיות חברה של פרסי.
גדלה בבית אביה עד שבגיל שבע ברחה מן הבית בעזרת לוק, בנו של הרמס, ותאליה, ביתו של זאוס, גרובר ניסה לקחת את שלושתם למחנה החצויים אך בדרך תאליה נהרגה.
יש לה סכין וכובע היעלמות אותם קיבלה מאמהּ.
עתידה להיות בספרים הבאים בת זוגו של פרסי.
גרובר אנדרווד – סאטיר וחבר של פרסי ואנבת'.חלומו הוא למצוא את האל האבוד פאן.
במהלך הספר הוא מגלה שדודו נכשל בחיפוש אחר פאן מכיוון שמדוזה הפכה אותו לאבן.
בסוף הספר הוא מתחיל את חיפושיו אחר פאן.
יש לו אובססיה מוזרה ללעוס פחיות שתייה.
במהלך הספר מתגלה שהוא בן 28, כי סאטירים גדלים לאט יותר מבני אדם.
גרובר לובש בגדים ארוכים במיוחד כדי להסתיר מבני אדם את היותו סאטיר.
לוק קסטלאן – בן 19, בנו של הרמס.
רוב הזמן, עשה רושם טוב, אך לבסוף התגלה שהוא עובד עם קרונוס, אביהם המרושע של זאוס, פוסידון והאדס.
כועס על אביו כיוון שמעולם לא נפגש איתו.
כשהיה ילד עזב את אימו וברח עם אנבת' ותאליה.
נתן לפרסי את הנעליים המעופפות שגנב מאביו.
חרבו יכולה להרוג חצויים, מפלצות ובני תמותה.
כירון הקנטאור - אחראי על הפעילויות במחנה.
לפי המיתולוגיה נהרג בשוגג על ידי הרקולס תלמידו, אך מתגלה כי ביקש מהאלים להישאר מורה כל עוד זקוקים לו.
יש לו קשר טוב עם אנבת'.
התחזה למורה של פרסי ואימץ את השם מר ברונר.
הוזכר שהוא היה מאמנם של גיבורים רבים.
הוא בנו של קרונוס, מה שאומר שהוא דודו של פרסי.
הופך לדמות ראשית בספרים הבאים.
סאלי ג'קסון – אימו של פרסי ואשתו של גייב.
הייתה בת זוגו של פוסידון רק לקיץ אחד.
סאלי נחטפה על ידי האדס לשאול.
לאחר שפרסי מציל אותה, היא משתמשת בראש המדוזה כדי להפוך את גייב וחבריו לפסלים.
קלאריס לה-רו – אויבת של פרסי ובתו של ארס.
בת 14. לא מזכירים דבר על אמהּ בספרים, אך גדלה במחנה החצויים.
אויבתו של פרסי שניסתה להכניס את ראשו למי אסלה ופרסי העיף אותם עליה.
מאוחר יותר מנסה להטיל עליו מום במשחק תפוס ת'דגל אך הוא מצליח לשרוד ומצליח בתפקידו כשומר במשחק.
גייב אגליאנו – בעלה של סאלי ואביו החורג של פרסי.
לאחר שסאלי נחטפה, גייב התפרסם וגרם לפרסי להראות אשם.
בסוף הספר סאלי הפכה אותו ואת חבריו לפסלים באמצעות ראשה של מדוזה.
מינוטאורוס – המפלצת שלקחה את סאלי.
פרסי הורג אותו ולוקח את קרנו.
מדוזה – גורגונה שיכולה להפוך אנשים לאבן.
ניסתה לפתות את פרסי וחבריו להפך לפסליה אך נכשלה וראשה נכרת.
פרסי וחבריו שלחו את הראש לפוסידון שהחזיר להם אותו בסוף הספר כדי שסאלי תהפוך את גייב וחבריו לפסלים.
אכידנה – מפלצת ואימן של מפלצות רבות אחרות.
היא לקחה כימרה כדי להרוג את פרסי אך נכשלה.
על פי המיתולוגיה, בת זוגו של טיפון.
דיוניסוס (מיסטר ד') – אל היין ומנהל המחנה.
מפני שהטריד נימפה עונשו לעבוד 100 שנה כמנהל המחנה ואסור לו לשתות משקאות חריפים למיניהם.
טכנית, הוא בן דודו של פרסי.
נשלט על ידי לוק, הברק ניתן לו על ידיו כדי שיעבוד על פרסי.
כארון – אל המוות שמעביר את רוחות המתים לשאול.
נתן לפרסי וחבריו לעבור אף שלא היו מתים כיוון שהבטיחו לו שיגידו להאדס לתת לו העלאה בשכר והביאו לו שקית מלאה דרכמות.
פוסידון – אל הים, הסוסים ואביו של פרסי.
נשבע שלא להוליד עוד ילדים אבל בכל זאת הוליד את פרסי.
היה בן זוגה של סאלי למשך קיץ אחד.
הסתכסך עם זאוס כיוון שזאוס חשב שביקש מבנו לגנוב ממנו את הברק הראשון שלו.
זאוס – אל הברקים וראש האלים.
אח של פוסידון והאדס ואביה של תאליה.
היה מסוכסך עם פוסידון כיוון שחשב שאחיו ביקש מפרסי לגנוב ממנו את הברק הראשון שלו.
חטף את סאלי והחזיק אותה שבוייה עד שפרסי שחרר אותה.
בספרים הבאים מתגלה שהוא אביהם של ביאנקה וניקו די אנג'לו.
הגיבורים מתמודדים עם קשיים כמו קושי בהשתלבות, הם נחשבים לילדים בעייתיים, למרות זאת הם "גיבורים".
הספר משתמש בסיפורים רבים מהמיתולוגיה היוונית, בתפזורת.
הוא אינו עוקב אחרי סיפור אחד, אלא שלל סיפורים הנארגים יחדיו.
כל סיפור זוכה לעיבוד מודרני.
פרסי מספר את הסיפור בגוף ראשון, תוך כדי שימוש בסלנג ומנעד לשוני תואם לגילו.
הספר מציג לקהל היעד הצעיר יותר את המיתולוגיה, כך שרוב מעריצי הסדרה (שהם בעיקר בני-נוער) מפתחים חיבה אליה.
בשנת 2010 נעשה סרט בעקבות הספר בבימויו של כריס קולומבוס.
בסרט מככבים לוגאן לרמן כפרסי ג'קסון, אלכסנדה דדריו כאנבת' צ'ייס וברנדון טי.
למרות הציפיות הסרט קיבל ביקורות לא טובות מרבים מקוראי הסדרה עקב הבדלים גדולים בין הספר לסרט.
הסרט סוטה מהעלילה בכמה חלקים מרכזיים בתוכן:
בסרט פרסי ג'קסון הולך למחנה החצויים ישר לאחר שהאריניה תקפה אותו.
בספר עובר זמן מה עד שפרסי מובל למחנה החצויים.
בסרט נמחקת דמותה של קלאריס ואנבת' מחליפה את מקומה
בסרט פרסי ג'קסון קיבל את הפנינים במהלך הרפתקאותיו.
בספר הוא מקבל אותם רק לפני הכניסה לשאול.
בסרט לוק הוא הגנב שנלחם בו.
בספר ארס הוא הגנב אשר הופעל על ידי לוק והוא נלחם.
למעשה ארס בכלל לא נזכר בסרט.
בסרט כלל לא הזכירו את קרונוס.
פֶּרְסִי ג'קסון וגנב הברק הוא סרט הרפתקאות ופנטזיה אמריקאי משנת 2010 שבוים על ידי כריס קולומבוס.
הסרט מבוסס על "פרסי ג'קסון וגנב הברק", הספר הראשון בסדרת הספרים "פרסי ג'קסון והאולימפיים" מאת ריק ריירדן, אך נמתחה עליו ביקורת מקהילת הקוראים מכיוון שקו העלילה של הסרט סוטה באופן משמעותי מעלילת הספר.
הסרט יצא לאקרנים ב-12 בפברואר 2010.
סרט ההמשך "פרסי ג'קסון וים המפלצות" יצא לאקרנים ב-16 באוגוסט 2013.
גברת דודס, המינוטאור ומחנה החצויים
פרסי ג'קסון (לוגאן לרמן) הוא ילד הסובל מהפרעת קשב וריכוז ומדיסלקסיה הגר במנהטן עם אימו סאלי (קתרין קינר) ועם אביו החורג גייב (ג'ו פנטוליאנו) אשר נוהג בפרסי ובאמו בעריצות ובאלימות.
במהלך טיול כיתתי בעיר, פרסי מותקף על ידי המורה שלו למתמטיקה, גברת דודס (מרייה אולסון), אשר הופכת לאריניה וקוראת לעברו "תחזיר את הברק!".
פרסי ניצל כאשר המורה להיסטוריה, מר ברונר (פירס ברוסנן), וחברו של פרסי, גרובר (ברנדון ט.
ג'קסון), נחלצים לעזרתו ונותנים לו עט שהופך בלחיצה לחרב.
באותו ערב בא גרובר לדבר עם אימו של פרסי, וטוען שפרסי בסכנה ועליהם לנסוע "למקום היחיד שבטוח בשביל פרסי".
בעקבות זאת נוסעים השלושה מביתו של פרסי.
בזמן נסיעה בכביש כפרי הם מגלים שמינוטאור עוקב אחריהם, ונוטשים את האוטו רגע לפני שהמינוטאור הופך את רכבם.
במהלך המנוסה מגלה פרסי שער אבן שעליו כתוב ביוונית עתיקה "מחנה החצויים".
אימו של פרסי, שאינה מצליחה לעבור בשער בגלל שאינה אלה או חצי אלה, נתפסת בידי המינוטאור ונעלמת במפץ אור זהוב.
פרסי מוציא מתיקו את העט שנתן לו מר ברונר, לוחץ עליו והעט הופך לחרב.
הוא נועץ את החרב במינוטאור וזה נופל ומת.
פרסי מתעלף, וכאשר הוא מתעורר הוא מוצא את עצמו במיטה כשגרובר לצידו.
פרסי מגלה כי גרובר הוא למעשה סאטיר וכי הם נמצאים במחנה החצויים - מחנה קיץ לבני נוער שהורה אחד שלהם הוא בן/בת אנוש, וההורה השני שלהם הוא אל יווני - ושאביו של פרסי הוא אל הים היווני פוסידון.
גרובר שולח את פרסי לדבר עם מנהל המחנה ופרסי מגלה שזהו למעשה מר ברונר, שנקרא למעשה כיירון.
באותו ערב מופיע במחנה האדס (סטיב קוגן), אשר דורש כי פרסי יחזיר לו את הברק ומגלה לו כי אימו אינה מתה, אלא מוחזקת אצלו שבויה.
לאחר היעלמותו של האדס כיירון מסביר לפרסי כי הברק הראשון של זאוס (נשקו החזק ביותר) נגנב וכי כולם חושדים בפרסי מכיוון שהוא בנו של פוסידון, אחד משלושת האלים הגדולים.
אם הברק לא יחזור לאולימפוס עד ליום הארוך ביותר בשנה, תפרוץ מלחמה בהשתתפות כל האלים.
בלילה, פרסי מתגנב מתוך ביתנו ויוצא במטרה לנסות למצוא את הברק ולהחזירו.
לפני שהוא יוצא, הוא מגלה כי גרובר וילדה אחרת בשם אנבת' צ'ייס (אלכסנדרה דדריו) מעוניינים להצטרף אליו למסע החיפושים.
בלית ברירה הוא מסכים ופונה אל חברו הטוב, לוק (ג'ייק אייבל), בן הרמס (דילן ניל), בבקשה שיעזור לו במסע החיפושים.
לוק מביא לפרסי נעליים מכונפות (אותן הוא גנב מאביו) ומגן מתקפל.
לוק אומר להם שעל מנת להימלט מהשאול, עליהם למצוא שלוש פנינים כחולות שהוחבאו על ידי פרספונה, אשתו של האדס.
לוק לנתן לפרסי וחבריו מפה קסומה המראה את מיקום הפנינים.
התחנה הראשונה של פרסי, אנבת' וגרובר היא "הבית של דודה מ' ": משתלה המלאה במזרקות ופסלים.
פרסי מגלה שהמשתלה ריקה והשלושה מתפצלים על מנת לסרוק את המשתלה.
אנבת' הולכת בתוך המשתלה ומגלה אישה (אומה תורמן) החובשת משקפי שמש ומסתירה את שיערה בבד.
האישה מורידה בפניה את הבד ומגלה מתחתיו שיער נחשים.
אנבת' עוצמת את העיניים ומבינה כי האישה אשר נמצאת מולה היא מדוזה: אישה שכל מי שמביט בעיניה, הופך לאבן.
פרסי וגרובר שומעים זאת ופרסי שולף את חרבו על מנת לעזור לאנבת'.
כדי שלא להתאבן, פרסי מסתכל בצילום מדוזה בטלפון סלולרי.
פרסי כורת למדוזה את הראש, והשלושה מחליטים לשמור את ראשה של מדוזה על מנת להיעזר בה למלחמה במפלצות בהמשך המסע.
פרסי לוקח את הפנינה שהייתה בצמיד של מדוזה והשלושה ממשיכים לתחנתם הבאה: הפרתנון בנשוויל.
התחנה השנייה של השלושה היא מבנה הפרתנון בעיר נשוויל, טנסי.
פרסי, אנבת' וגרובר נכנסים לפרתנון ורואים פסל עצום של אתנה, אמה של אנבת', כאשר בכתר של הפסל ישנה פנינה נוספת.
פרסי מציע לחכות ללילה ולנסות לקחת אז את הפנינה.
השלושה מחכים בשירותים של הפרתנון עד ללילה וכשהם יוצאים הם מגלים שיש שם חמישה מנקים.
אנבת' יורה בהם חיצי הרדמה, ופרסי נועל את הנעליים המכונפות ועף לראש הפסל כדי להביא את הפנינה.
כאשר פרסי מצליח לתלוש את הפנינה והשלושה באים לצאת מהמבנה הם מגלים כי המנקים התעוררו והתגבשו יחד למפלצת עצומה בעלת 5 ראשים: הידרה.
פרסי שולף את חרבו ועורף את חמשת הראשים.
פרסי חושב שהוא הצליח במשימה אך מגלה שהראשים צמחו מחדש בכמות כפולה מהקודמת.
גרובר מתקדם לפני פרסי ומראה להידרה את ראש המדוזה.
ההידרה מתאבנת והשלושה בורחים כאשר הפנינה בידיהם.
השלושה מגיעים ללאס וגאס, שם הם עוצרים ב"קזינו לוטוס".
כאשר הם נכנסים לקזינו בא אליהם איש, ומביא להם כרטיס אשראי כסוף, שהסכום שכתוב על הכרטיס הוא אינסוף.
הוא גם מביא להם מפתח לחדר.
השלושה עולים לחדר, ומגלים שם סוויטה מפוארת, עם ג'קוזי וטלוויזיה מפוארת.
הם יורדים לקומת הכניסה, ומגלים שם חדר משחקים ענקי, עם כל המשחקים הכי טובים שיש.
כאשר פרסי משחק עם אחד מהבחורים בקזינו ונקלע לסכסוך איתו, הוא מגלה כי האיש חושב שהשנה העכשווית היא 1977. פרסי שואל כמה זמן הוא נמצא פה, והוא עונה לו שכמה שבועות.
פרסי שואל כמה ילדים נוספים מה השנה, וכמה זמן הם נמצאים במלון, וכל אחד עונה שנה אחרת, וטוען שהוא נמצא במלון רק כמה ימים.
פרסי מרגיש שמשהו לא בסדר וקורא לאנבת' וגרובר לעזוב את הקזינו.
גרובר ואנבת' מסרבים, אבל כשפרסי מדבר ליד אנבת' על עכבישים, היא חוזרת להכרה, ומביאה את גרובר.
הם יוצאים מהמלון, הולכים לדוכן עיתונים ומגלים שהתאריך הוא ה-20 ביוני, כלומר יום אחד לפני סיום מסע החיפושים.
הם מזמינים מונית (ומשלמים בכרטיס האשראי האינסופי שלהם) וממשיכים במסע.
בגרסת הסרט, כאשר פרסי, אנבת' וגרובר נכנסים למלון, שבספר המקורי הוא פשוט נקרא קזינו לוטוס, אך מספק שירותי שינה, וחושבים שמדובר במלון זול ורנדומלי.
אבל כאשר מלצרית נותנת להם לטעום פרח לוטוס ורוד על עוגייה כלשהי, והם נכנסים לפי תיאוריו של פרסי ל-"טראנס".
פרח הלוטוס גורם לחושים של החבורה לדעוך, ולגרום להם לחשוב שבמקום מלון זול ורנדומלי מדובר בקזינו מהרמה המכובדת ביותר, שמציע שלל הנאות וחוויות.
החבורה שוכחת את המשימה שלהם, ואת הסיבה שבגללה הם בוגאס.
אחרי שבא לאכול עוד פרח לוטוס, פרסי שומע קולות שמזהירים אותו מהפרח, אז הוא לוקח את כל החבורה והם חוטפים מכונית כדי שיוכלו לברוח.
בספר, המלון מתואר כמקום שרק ילדים יוכלו להנות ממנו, כמו אי התענוג, בסרט "פינוקיו".
בקזינו יש שלל משחקי מחשב, מזון מהיר והנאות מודרניות לילדים.
בסרט לעומת זאת, הקזינו מתואר כמקום לבני נוער ומבוגרים, כלומר מ-18 ומעלה, חוץ מהחבורה, ובסרט אין שום ילדים בקזינו, שלא כמו בספר, שם מתוארים מאות ילדים קטנים ואף מבוגר שלא מהצוות המהפנט.
פרסי, אנבת' וגרובר מגיעים ללוס אנג'לס ומגלים פתח לשאול בשלט המפורסם של הוליווד.
בכניסה לשאול ניצב כארון (ג'וליאן ריצ'ינג), אשר מסכים להכניס אותם לשאול בתמורה לכסף.
אנבת' מגישה לו דרכמות זהב וכארון נותן להם לעלות לדוברה.
לאחר שכארון מוריד אותם ליד ארמונו של האדס, הם מוברחים פנימה על ידי כלבי שאול, המזרזים אותם לקראת האדס ואשתו, פרספונה (רוזריו דוסון).
האדס קורא לפרסי להשיב אליו את הברק ופרסי מתעקש כי זה לא הוא שגנב אותו.
לאחר שהאדס גילה שמגינו של פרסי מתחיל לזהור, הוא מבקש ממנו להביט בתוכו.
פרסי פותח את המגן ומגלה את הברק בתוכו.
פרסי מסביר להאדס כי לא הוא גנב את הברק, אלא לוק.
האדס מחזיר את אימו של פרסי לפרסי בתמורה לברק.
פרסי מוציא את שלוש הפנינים ומגלה בעזרת פרספונה כי הן משמשות לטלפורטציה, אך כל פנינה אחראית רק לנפש אחת (כלומר, פרסי צריך לבחור מי מחבריו יישאר בשאול).
גרובר מתנדב ופרסי, אימו של פרסי ואנבת' מועכים את הפנינים ומייחלים להגיע לאולימפוס.
הקרב על הברק והחזרתו לאולימפוס
פרסי, אנבת' ואמו של פרסי מגיעים אל הכניסה לאולימפוס, הגג של האמפייר סטייט בילדינג.
לוק מגיע אל הגג וחושף בפני פרסי שהוא גנב את הברק כדי לתת אותו להאדס במטרה ליצור מלחמה בין האלים.
פרסי ולוק נלחמים על הברק בקרב קשה, שבמסגרתו פרסי מגלה את יכולותיו בתור בן פוסידון לשלוט במים ושופך על לוק גל ענק ומאסיבי של מים.
בסופו של הקרב, פרסי מביס את לוק ולוקח את הברק ועולה יחד עם אנבת' לאולימפוס על מנת להחזיר לזאוס את הברק, ובכך מונע מלחמה.
פרסי מבקש כי זאוס יחזיר את גרובר מהשאול בחזרה למחנה, וזאוס נענה לבקשה.
לאחר מכן, אל פרסי ניגש פוסידון, אביו, ומסביר לו שאולץ על ידי זאוס לעזוב את פרסי ואמו.
פוסידון מברך את פרסי ונפרד ממנו לשלום.
פרסי ואנבת' יורדים מהאולימפוס וחוזרים למחנה החצויים ובזה מסתיים הסרט.
שם השחקן/ית שם הדמות אודות הדמות לוגאן לרמן פרסי ג'קסון הדמות הראשית, בנו של פוסידון, החצוי מהנבואה ברנדון ט.
את הפסקול לסרט כתב המלחין הקנדי כריסטוף בק שידוע גם בתור מי שכתב את הלחן לסרטי הפנתר הוורוד ולסדרת הטלוויזיה באפי ציידת הערפדים.
יחד עם בק, בסרט ישנם שירים של מספר אמנים אמריקאים וקנדים וביניהם AC/DC, ליידי גאגא, קשה ואלביס פרסלי.
הסרט ספג ביקורת שלילית רבה מצד המבקרים ומצד מחבבי ומעריצי סדרת הספרים, מבקרים רבים תיארו את הסרט כבעל עלילה שטחית למדי.
ריק ריירדן העיד על עצמו שפנה לאולפנים ואמר להם שהתסריט לא טוב.
המבקרים ציינו את הדמיון בין הסיפור של פרסי, לסיפור של הארי פוטר, ואמרו שבעוד הסרטים של הארי פוטר טובים, הסרט הזה פחות טוב.
הרבה מהביקורות עסקו בהבדלים הגדולים בין הספר לסרט, ולהלן המשמעותיים והבולטים מביניהם:
1. בספר: פרסי מתואר כבעל עיניים ירוקות ושיער שחור ואנבת' מתוארת כבעלת שיער בהיר ומתולתל, ועור שזוף ועיניים אפורות.
בסרטים: אנבת' עם שיער חלק שחור ועור בהיר ועיינים ירוקות.
2. בספר: פרסי, גרובר ואנבת מתוארים כחבורת ילדים בני 12.
בסרט: מוצגת חבורת נערים בסביבות גיל 16.
3. בסרט הראשון (פרסי ג'קסון וגנב הברק) כיירון מוביל את פרסי לביתן שלו במחנה וחושף בפניו את זהות אביו.
בספר, לעומת זאת, נאלץ הנער לחכות שאביו יכיר בו.
4. נוסף על כך, בסרט נעדרת דמות הנבל הראשית, תפקיד הנבל נתפס על ידי לוק.
5. רוב המסע שעוברות הדמויות בסרט סובב סביב הפנינים, למרות שבספר הפנינים כמעט אינן מוזכרות.
הן ניתנות לפרסי כמתנה מפוסידון ואינן גוררות סיפור שלם.
6. בספר, פרסי ואנבת' לא נוטשים את גרובר, הם משאירים את אמא של פרסי בשאול ופרסי נאלץ להילחם בארס (אל המלחמה) כדי להשיג את הקסדה של האדס ולהביא לו אותה בתמורה לאמא שלו שמשוחררת בסוף הספר.
7. האדס אינו מגיע אל מחנה החצויים, פרסי מקבל נבואה מהאורקל מדלפי שבמחנה שאומרת שעליו למצוא את הברק ולהשיבו.
8. בסרט לא מוזכרת הדמות של מנהל המחנה: מר ד' (דיוניסוס אל היין), ואילו את מקומו תופס כירון, אשר בסיפור המקורי הוא "אחראי הפעילויות" במחנה ולא המנהל.
באוקטובר 2011, פוקס המאה ה-20 הודיעו שסרט המשך המבוסס על הספר השני, "פרסי ג'קסון וים המפלצות", מיועד לצאת ב-27 במרץ 2013. ב-8 במאי 2012, הוכרז כי הסרט הוקדם ל-15 במרץ 2013. ב-31 במאי 2012, הוכרז כי הפצת הסרט הועברה ל-16 באוגוסט 2013.
בסוף כל טורניר גמר של המונדיאל, מוענקים מספר פרסים לשחקנים ולנבחרות שהצטיינו בהיבטים שונים של המשחק.
כיום ישנם חמישה פרסים המוענקים לאחר הטורניר, לפי שיקול דעתה של הוועדה הטכנית של פיפ"א:
כדור הזהב (השם הרשמי: "כדור הזהב של אדידס") לשחקן המצטיין של הטורניר, הוענק לראשונה ב־1982;
מגף הזהב (השם הרשמי: "מגף הזהב של אדידס", עד 2006 נקרא "נעל הזהב של אדידס) לכובש השערים המצטיין של הטורניר, הוענק לראשונה ב־1982;
כפפת הזהב (השם הרשמי: "כפפת הזהב של אדידס", עד 2006 נקרא "פרס לב יאשין") לשוער המצטיין של הטורניר, הוענק לראשונה ב־1994;
פרס השחקן הצעיר של פיפ"א (עד 2010 נקרא "פרס השחקן הצעיר המצטיין") לשחקן הטוב ביותר שהיה מתחת גיל 21 בתחילת השנה הקלנדרית, הוענק לראשונה ב־2006;
פרס המשחק ההוגן של פיפ"א לנבחרת עם המאזן הטוב ביותר מבחינת נקודות משמעת, מבין הנבחרות שהעפילו לשלב הנוקאאוט, הוענק לראשונה ב־1970.
ישנו כיום פרס אחד המוענק במהלך הטורניר, לפי הצבעה פתוחה הנערכת באתר פיפ"א:
שחקן המשחק (השם הרשמי: "שחקן המשחק של באדוויזר", עד 2018 נקרא "איש המשחק") לשחקן המצטיין בכל משחק במהלך הטורניר, הוענק לראשונה ב־2002.
ישנם כיום שני פרסים המוענקים לאחר הטורניר, לפי הצבעה פתוחה שנערכת באתר פיפ"א:
שער הטורניר (השם הרשמי: "שער הטורניר של יונדאי") לשער הטוב ביותר של הטורניר, הוענק לראשונה ב־2006;
הנבחרת המבדרת ביותר לנבחרת שבידרה את הצופים יותר מכל נבחרת אחרת, הוענק לראשונה ב־1994.
נבחרת הטורניר לקבוצת השחקנים הטובה ביותר בטורניר, שנבחרה על ידי הוועדה הטכנית של פיפ"א.
כדור הזהב הוא פרס המוענק לכדורגלן הטוב ביותר בכל מונדיאל, שנבחר מתוך רשימה המחוברת על ידי הוועדה הטכנית של פיפ"א, וממנה נבחר הזוכה על ידי נציגי התקשורת.
הפרס בצורתו הנוכחית הוענק לראשונה במונדיאל 1982 בחסות אדידס ופראנס פוטבול.
ביולי 1978 פאנל של 23 מומחים שהורכב משחקני עבר, מאמנים ואנשי תקשורת, בחר במרב קולות במריו קמפס הארגנטינאי לשחקן הטוב ביותר במונדיאל 1978, והוא מוזכר כזוכה בכדור הזהב של מונדיאל זה באתר RSSSF.
מונדיאל כדור הזהב כדור הכסף כדור הארד 1978 מריו קמפס פאולו רוסי דירסאו
פרס נעל הזהב במונדיאל מוענק למלך השערים של כל מונדיאל, החל ממונדיאל 1982. תואר מלך השערים הוכר כבר במונדיאל 1930 שהיה הראשון.
במונדיאל 1994 שנערך בארצות הברית הוענקו פרסי נעל הכסף ונעל הברונזה לשחקנים שסיימו במקום השני והשלישי בטבלת המבקיעים.
כפפת הזהב מוענק לשוער הטוב ביותר, עד לשנת 2006 נקרא פרס יאשין על שמו של שוער העבר הסובייטי המנוח לב יאשין, הנחשב לאחד מגדולי השוערים בהיסטוריה.
אף שלשוערים יש פרס ייחודי לעמדה שלהם, הם עדיין זכאים להיבחר לכדור הזהב, כגון המקרה של אוליבר קאן ב־2002. פרס יאשין הוענק לראשונה ב־1994, אך גם לפני מונדיאל זה נבחרו שוערים לנבחרות הטורניר.
פרס לב יאשין מונדיאל פרס לב יאשין רשתות נקיות1994 מישל פרודום21998 פביאן בארטז 52002 אוליבר קאן 52006 ג'אנלואיג'י בופון 5כפפת הזהבמונדיאל כפפת הזהב רשתות נקיות2010 איקר קסיאס 52014 מנואל נוייר 42018 טיבו קורטואה 32022 אמיליאנו מרטינס 3
פרס השחקן הצעיר של פיפ"א (2006–2010, פרס השחקן הצעיר המצטיין) הוענק לראשונה במונדיאל 2006 ללוקאס פודולסקי הגרמני.
הפרס ניתן לשחקן הטוב ביותר בטורניר מתחת גיל 21. ב־2009 פיפ"א ארגנה סקר מקוון בו נבחרו השחקנים הצעירים המצטיינים בכל טורניר בין 1958–2002. פלה, שנבחר לשחקן הצעיר המצטיין של מונדיאל 1958, נבחר ברוב הגדול ביותר, עם 61% מקולות המצביעים.
הפרס לשחקן המצטיין בכל משחק הוצג לראשונה במונדיאל 2002 בשם איש המשחק (Man of the Match).
השם שונה לשחקן המשחק (Player of the Match) במונדיאל 2022. ב־2002 ו־2006 השחקן נבחר על ידי הוועדה הטכנית של פיפ"א, ומאז 2010 הוא נבחר על ידי הציבור הרחב בסקר מקוון באתר הרשמי של פיפ"א.
מונדיאלמרב פרסי שחקן המשחקפרסים2002 ריבאלדו32006 אנדראה פירלו32010 וסלי סניידר42014 ליונל מסי42018 אנטואן גריזמן אדן הזאר הארי קיין לוקה מודריץ'32022 ליונל מסי5
הפרס מוענק תמיד לאחר השתתפות הציבור במשאל מיוחד.
נבחרת הטורניר כוללת את השחקנים שהציגו את היכולת הגבוהה ביותר במהלך הטורניר.
הדרך בה היא נבחרה השתנתה במרוצת השנים.
באופן מסורתי, קבוצת עיתונאים, בעיקר מאירופה ומדרום אמריקה, בחרה את הקבוצה.
בין מונדיאל 1994 למונדיאל 2006, בחרה הוועדה הטכנית של פיפ"א את נבחרת הטורניר, והתואר הוענק תחת חסותה של חברת מאסטרקארד.
החל ממונדיאל 2010, נבחרו השחקנים על ידי הגולשים הרשומים באתר הרשמי של פיפ"א.
מונדיאלשועריםשחקני הגנהקשריםחלוצים1930 אנריקה בז'סטררו חוסה נסאסי
חוסה לאנדרו אנדראדה פדרו סאה
ברטראנד פייטנוד1934 ריקרדו זאמורה חסינטו קינקוסס
אולדז'יך ניידלי1938 פרנטישק פלניצ'קה פייטרו ראבה
דומינגוס דה גויה מיקלה אנדראולו
לאונידאס דה סילבה1950 רוקה מספולי אריק נילסון
ויקטור רודריגס אנדרדה אובדוליו וארלה
ז'איר דה רוסה פינטו זיזיניו
חואן סקיאפינו1954 גיולה גרושיץ' ארנסט אוקווירק
שנדור קוצ'יש1958 הארי גרג דז'למה סאנטוס
ז'יסט פונטיין1962 ויליאם שרויף דז'למה סאנטוס
לאונל סאנצ'ס1966 גורדון בנקס ג'ורג' כהן
אאוזביו1970 לדיסלאו מזורקייביץ' קרלוס אלברטו
ז'אירזיניו1974 ספ מאייר ברטי פוגטס
גז'גוז' לאטו1978 אובלדו פיליול ברטי פוגטס
מריו קמפס1982 דינו זוף לואיזיניו
קרל היינץ רומניגה1986 ז'אן-מרי פפאף ז'וסימר
דייגו מראדונה פרבן אלקיאר לארסן
לואיס גאבלו קונחו אנדראס ברמה
יורגן קלינסמן1994 מישל פרודום ז'ורז'יניו
חוסה לואיס צ'ילאברט רוברטו קרלוס
לוקה טוני2010 איקר קסיאס פיליפ לאם
דייגו פורלאן2014 מנואל נוייר מרסלו
מאטס הומלס אנחל די מריה
תומאס מילר2018 טיבו קורטואה רפאל וראן
קווין דה בראונה קיליאן אמבפה
הפרס לשער היפה של הטורניר הוענק לראשונה במונדיאל 2006.
מונדיאלשחקןכבש נגדתוצאהדקהתוצאת המשחקשלבמקור2006 מקסי רודריגס2–198' (ה)2–1שמינית הגמר2010 דייגו פורלאן2–151'2–3מקום שלישי2014 חאמס רודריגס1–028'2–0שמינית הגמר2018 בנג'מין פבאר2–257'4–3שמינית הגמר2022 רישרליסון2–073'2–0שלב הבתים
בשנים 2020–2021 ערוץ היוטיוב הרשמי של פיפ"א דירג את עשרת השערים הטובים ביותר שלושה טורנירי עבר.
מונדיאלשחקןכבש נגדתוצאהדקהתוצאת המשחקשלבמקור1970 קרלוס אלברטו4–186' 4–1גמר1986 דייגו מראדונה2–055'2–1רבע הגמר1990 רוברטו באג'ו2–078' 2–0שלב הבתים
פֶּרְסִי ג'קסון וים המפלצות הוא ספר פנטזיה-הרפתקאות לילדים מאת הסופר האמריקאי ריק ריירדן.
הספר מבוסס על מיתוסים המעובדים מן המיתולוגיה היוונית.
הספר פורסם ב-2006. הספר הוא השני בסדרת "פרסי ג'קסון והאולימפיים".
הוא סוקר את מעשיות האל למחצה בן ה-13, פרסי ג'קסון וחברתו אנבת' במסעם לחילוצו של גרובר, חברם הסאטיר ובמסע החיפושים אחר גיזת הזהב, אשר בכוחה לרפא את העץ המגן על המחנה מפני אויבים.
לספר עובד לסרט, שיצא ב-16 באוגוסט 2013 בארצות הברית, וב-29 באוגוסט בישראל.
המשך עלילות הספר נמצאות בספר הבא בסדרה: "פרסי ג'קסון וקללת הטיטאן".
הספר מתחיל בפרסי שחולם על גרובר שניצוד על ידי מפלצת.
הוא מתעורר ביום האחרון של שנתו בכיתה ז'.
שם הוא התיידד עם טייסון, ילד חסר בית שבית הספר קיבל על עצמו כצדקה.
בשיעור התעמלות, פרסי מותקף על ידי כנופיית ענקים לייסטריגונים, אך ניצל על ידי טייסון ואנבת', שהייתה בדרכה חזרה למחנה החצויים לאחר שחלמה חלומות על המחנה בסכנה.
השלושה לוקחים מונית קסומה שנוסעת ללונג איילנד.
בהגיעם למחנה, הם רואים קבוצת חניכים בראשות קלאריס לה רו נאבקת בזוג שוורי קולכיס.
טייסון מקבל אישור לעבור את גבול המחנה כדי להציל את פרסי שוב.
מתגלה שהוא תינוק קיקלופ ואח למחצה של פרסי, שכן הוא גם בנו של פוסידון.
אויב לא ידוע החליש את חומות המגן של מחנה החצויים על ידי הרעלת העץ של תאליה, והותיר את החניכים חשופים להתקפות מפלצות עתידיות.
מנהל הפעילויות, כירון, מואשם בהרעלת העץ, מפוטר, ומוחלף בטנטלוס - נשמה מהשאול.
לפני היציאה, כירון מציין שרק גיזת הזהב יכולה להציל את המחנה.
קלאריס מנצחת במירוץ מרכבות וכפרס על הזכייה במרוץ המרכבות, היא נשלחת למצוא את הגיזה.
לאחר ששוחח עם האל הרמס על גורל בנו לוק, פרסי בורח מהמחנה עם אנבת' וטייסון כדי למצוא את גרובר.
השלישייה מגיעה ל"הנסיכה אנדרומדה", ספינת תענוגות מלאה במפלצות ובחצויים שערקו למחנה של הטיטאן קרונוס.
על הספינה, הם נתפסים על ידי לוק, ולומדים שהוא פועל להחיות את קרונוס.
השלישייה בורחת ותופסת מחסה במחבוא שאנבת', תאליה ולוק בנו בילדותם.
שם, הידרה מוצאת ותוקפת אותם, אך הם ניצלים על ידי קלאריס על הספינה שלה, ה-CSS ברמינגהם.
אנבת', פרסי וטייסון מצטרפים למסע ולמסעה של קלאריס למשולש ברמודה, על מנת להיכנס לים המפלצות, אך הספינה נטרפת בידי סקילה וכריבדיס, וקלאריס מופרדת מהאחרים בזמן שטייסון ככל הנראה נהרג בפיצוץ.
פרסי ואנבת' עולים על סירת הצלה ופונים לאי הקרוב ביותר.
השניים נוחתים באי של מלכת המכשפות קירקה.
כשהם מבינים שהיא הפכה עשרות גברים לחזירי ים, הם בורחים על ספינת פיראטים.
פרסי ואנבת' עוברים על פני הסירנות, ואנבת' מתוודה על חוסר הביטחון שלה בפני פרסי.
הם מגיעים לאי של הקיקלופ פוליפמוס שם הם מגלים שהוא לכד את קלאריס.
פרסי ואנבת' פוגשים את גרובר המעמיד פני קיקלופית כדי להערים על פוליפמוס שלא יאכל אותו.
טייסון מגיע לעזור גם כן, לאחר שנחלץ על ידי ההיפוקמפוס קשת מהריסות הברמינגהם.
הם מוצאים את גיזת הזהב ובורחים.
במיאמי, פרסי מבין שקלאריס חייבת למהר בחזרה למחנה לבדה לפי הנבואה שלה, אבל מיד אחרי שקלאריס הולכת הוא והאחרים נתפסים על ידי לוק.
פרסי מצליח ליצור קשר עם מחנה החצויים ומערים על לוק להתוודות שהוא הרעיל את העץ של תאליה, ולשחרר את כירון שהוחזר לתפקידו.
לוק הזועם נלחם בפרסי, אבל כירון ועוד כמה קנטאורים מגיעים כדי לחלץ אותם וכירון מסביר שלא סומכים עליו מכיוון שקרונוס הוא אביו.
הם מניחים את גיזת הזהב על עץ האורן של תאליה, והעץ נרפא.
גרובר מקבל חופשה במסעו האישי למצוא את האל פאן, לאחר שפינה את המכשול של פוליפמוס המפתה את המחפשים דרך גיזת הזהב.
המחנה מקיים מרוץ מרכבות שני בו פרסי ואנבת' מנצחים בעזרתו של טייסון שעוזב לאחר שקיבל את ההצעה מפוסידון לעבוד במפעלי הקיקלופים של האל.
עם זאת, הקסם של הגיזה חזק מדי והוא מקים לתחייה את תאליה, ומספק עוד חצוי אפשרי לנבואה הגדולה, שפרסי מבין שהייתה כוונתו של קרונוס לאורך כל הדרך.
קלאריס נבחרת על ידי טנטלוס לחפש את גיזת הזהב כדי לרפא את העץ הקסום ולהציל את המחנה.
במקור באנגלית מוזכר "warriors of bone", כלומר שלדים ברבים.
בשורת הסיום מוזכר "fly home alone", כלומר לטוס לבד.
הספר קיבל לעיתים קרובות ביקורת חיובית.
המבקרים שיבחו את פרי עטו של ריירדן ואת עלילותיו של פרסי ג'קסון.
"ריירדן מנפיק המשך ראוי וחזק לסיפורי הגבורה שיצר" אומר מבקר מ"Publishers Weekly".
מבקרי School Library Journal בחרו לבקר את עלילת הרומן ואת הדמות הראשית, באומרם: "פרסי ג'קסון הוא ילד מושך מבחינה רומנטית.
הנבואה המסתורית תהדהד בראשם של הקוראים לעד" אמרו.
מגזין הילד כתב כי הרומן ממשיך לסחוף את הקוראים.
"ספרות הילדים" קרא לספר יוצא דופן, והוסיף כי ה"ספר המקביל לפרסי ג'קסון וגנב הברק הוא שילוב מוצלח של מיתולוגיה יוונית וספרות ילדים קלה".
מתת ברמן, שיבח את הספר באומרו: "הסדרה האולימפית מסתמנת ככיף טהור, כאשר המחבר ממשיך לכתוב עלילה שילדים מועטים יגידו עליה שהיא דלה".
נורה פריהל שיבחה את הספר ואת סוג הכתיבה שלו.
יותר מ-100,000 עותקים של הספר נמכרו, והוא יצא לאור גם בגרסת אודיו ב-6 בספטמבר 2006.
בחירת הספר הטוב ביותר של הקיץ מאת Book Sense", 2006".
פרס הספר הטוב ביותר לשנת 2006 מאת מגזין הילד.
ספר הפנטזיה הטוב ביותר לשנת 2006 מאת "Kirkus".
הספר הטוב ביותר לילדים ולנוער, 2006, מאת "Barnes & Noble".
הספרים הטובים ביותר לחטיבת הביניים של קול הנערים, 2006.
בחירת הילדים הטובה ביותר של "Cooperative" לספרים, 2007.
פרס "Mark Twain Readers Award" לשנת 2009 (פרסי ג'קסון וגנב הברק קיבל את אותו הפרס ב-2008).
פֶּרְסִי ג'קסון וקללת הטיטאן הוא ספר הפנטזיה-הרפתקאות השלישי בסדרת הספרים המבוססת על המיתולוגיה היוונית של ריק ריירדן, "פרסי ג'קסון".
הספר ממשיך לסקר את הרפתקאותיו של האל-למחצה בן ה-14, פרסי ג'קסון יחד עם חבריו, גרובר אנדרווד ואנבת' צ'ייס.
בספר מצטרפות כמה דמויות-ראשיות נוספות: האלה ארטמיס, אשר נחטפה על ידי לוק בן הרמס, זואי צל-ליל המפקדת על קבוצת ציידות ארטמיס, ביאנקה אשר הצטרפה לציידות בתחילת הספר ותאליה גרייס, בתו של האל זאוס.
"פרסי ג'קסון וקללת הטיטאן" קיבל לרוב תגובות חיוביות ממבקרי הספרים.
הספר היה מועמד ואף זכה במספר פרסים ובהם זכה לשהות במקום הראשון בטבלת הספרים הנמכרים ביותר לילדים של הניו יורק טיימס וזכה לשהות במקום הראשון במקבץ הספרים הטובים ביותר לנוער לשנת 2007 של Book Sense.
הספר יצא לאור בארצות הברית ובבריטניה ב-1 במאי 2007. הספר יצא לאור גם כספר מוקלט, כאשר הוא מוקרא על ידי ג'ס ברנשטיין.
בתחילת הספר פרסי, אנבת' ותאליה בת זאוס נסעו לפנימייה צבאית בשם "ווסטאוובר הול" מפני שגרובר מצא שני חצויים חדשים: ביאנקה וניקו די אנג'לו, שהתבררו כחזקים מאוד.
על שני החצויים שם עין מפלצת - המנטיקור ד"ר קוטס.
בשנייה האחרונה אנבת', תאליה וגרובר מגיעים אבל גם הם לא מצליחים להביס אותו.
המנטיקור לועג לחצויים ומדבר על המנהיג החדש של צבאות קרונוס, דמות שנקראת הגנרל.
הוא גם מסביר שקורונוס הוביל להתעוררות הגדולה, שבה יצורים רבים חוזרים לחיים.
רגע לפני ניצחונו של המנטיקור, נחלצת לעזרתם האלה ארטמיס - אלת הציד ביחד עם צידותיה, אך היא אינה מספיקה להציל את אנבת' שנחטפת על ידי קוטס.
האלה ארטמיס יוצאת לחפש את המפלצת המסוכנת שיכולה להשמיד את האולימפוס, אחת המפלצות שעליהן דיבר המוזר, אבל היא נתפסת בטרם גילתה מידע חדש ונהיית שבויה.
פרסי, תאליה, גרובר, ביאנקה (שהפכה לציידת ארטמיס) והבכירה שבציידות ארטמיס, זואי צל-ליל (אחותן של ההספרידות) יוצאים לחפש את ארטמיס, אנבת' ואת המפלצת בעקבות הנבואה שהם שמעו מפי האורקל מדלפי ששוכנת במחנה החצויים בגופה של מומיה:
כמו מרבית הספרים, גם למשימה הזו יש דדליין: יום אמצע החורף, 21 בדצמבר, כינוס האלים השנתי.
הם מחליטים על שילוב של 3 ציידות ו-2 חניכים.
אך האחים טראוויס וקונור שוד מרעילים את פיבי, ופרסי בורח מהמחנה כדי להשתתף במסע במקומה.
פרסי רואה את הגנרל מצמיח מהאדמה בעזרת שיני דרקון לוחמי שלד, ואז מתגלה בפני החבורה.
הם פוגשים ומחסלים את האריה מנמאה, ופרסי מקבל את פרוותו שהופכת למעיל (בדומה להרקולס).
בינתיים פרסי חולם על אנבת' וארטמיס הלכודות מתחת למשקל מוחץ.
בסוף המסע מתברר להם כי אותו המשא הוא השמיים שהטיטאן אטלס נהג לשאת.
לוק שחרר את אטלס ממשאו, והעביר אותו לאנבת' במרמה.
לאחר שארטמיס נלכדה היא חומלת על אנבת' ולוקחת על עצמה את העול.
בהגיעם לסן פרנסיסקו, החבורה מגלה שהם נפלו במלכודת והמנטיקור תוקף אותם יחד עם שכירי חרב בני תמותה.
הם מתקשרים באיריס נט למחנה החצויים, ומבקשים עזרה מדיוניסוס.
דיוניסוס בתחילה מסרב, אך כשפרסי מוחל על כבודו, ומבקש ממנו עזרה באופן כנה, הוא מסכים.
החבורה ממשיכה להר אותריס, דרך גן ההספרידות, שם מתגלה כי זואי צל-ליל הציידת היא אחת ההספרידות, שהן בנותיו של אטלס.
זואי נפצעת מהדרקון, אך החבורה מצליחה לעקוף אותו ולהגיע להר.
פרסי ניצב מול הטיטאן אטלס (שהוא בעצם הגנרל) אך מבין כי הוא אינו יכול להביסו.
גם זואי נאבקת בו, והוא הורג אותה (לפי הנבואה).
פרסי לוקח את עול השמיים על עצמו (את קללתו, לפי הנבואה) ומשחרר את ארטמיס כדי שהיא תוכל להילחם באטלס.
ביחד הם מצליחים להפיל את אטלס בנקודה מדויקת, שם נלכד תחת עול השמיים פעם נוספת.
הם ניצבים מול צבאו של קרונוס ועומדים בפני תבוסה, כשאביה של אנבת' מופיע במטוס קרב ומפציץ את המפלצות עם כדורים מארד שמימי.
ארטמיס מגיעה בזמן למועצת החורף של האלים והם מחליטים לצאת למלחמה כנגד קרונוס.
במחנה החצויים ניקו די אנגלו מאשים את פרסי במות אחותו, ולאחר התקף זעם מתגלה כבנו של האדס - אחד משלושת הגדולים.
בסוף הספר, תאליה מצטרפת לציידות ארטמיס יום אחד לפני יום הולדתה ה-16 (22 בדצמבר) כדי לא להיות החצויה מהנבואה.
כמו כן, גרובר שותה קפה ומקבל הודעה מהאל פאן שאומר: "אני ממתין לך".
פֶּרְסִי ג'קסון והקרב על המבוך הוא ספר רומן הרפתקאות-פנטזיה משנת 2008 המבוסס על המיתולוגיה היוונית; הספר הוא הספר הרביעי בסדרת פרסי ג'קסון והאולימפיים מאת ריק ריירדן.
בספר, מנסה האל למחצה הבדיוני פרסי ג'קסון בן ה־15 למנוע מלוק קסטלאן פלישה למחנה החצויים דרך הלבירינת של דיידלוס על ידי חיפוש דיידלוס וניסיון לשכנעו לא לתת ללוק את חוט אריאדנה, אמצעי ניווט במבוך.
הספר יצא לאור ב-6 במאי 2008 בארצות הברית ובקנדה.
הספר קיבל ביקורות חיוביות מרוב מבקרי הספרים באמריקה, ומוקם במקום הראשון בטבלת הרומנים של הניו יורק טיימס וברשימת רבי המכר הגדולים של הניו יורק טיימס.
לאחר שהותקף על ידי מעודדות אמפוזות בבית ספרו החדש, חוזר פרסי ג'קסון למחנה החצויים על מנת ללמוד על הלבירינת - מבוך עצום אשר נבנה על ידי האדריכל היווני דיידלוס מתחת לאדמה.
במקור, נבנה המבוך כחלק מארמונו של מלך כרתים, מינוס.
כשהוא מגיע למחנה, הוא פוגש את מורה הלחימה החדש, קווינטוס.
במהלך קרב נגד עקרבי ענק במחנה, מוצאים אנבת' ופרסי במקרה את אחת הכניסות למבוך.
לאחר כניסה למבוך ויציאה ממנו, מבין פרסי כי לוק כבר השתמש במבוך על מנת לתמרן את כוחותיו במהירות, ושהוא ינסה להובילם ישירות אל מחנה החצויים כדי להרסו.
לפני היציאה למסע אנבת' מקבלת מהאורקל נבואה, אולם לא מגלה את השורה האחרונה עד סוף הספר:
על ידי שימוש במבוך, מוכרחים אנבת', פרסי, גרובר וטייסון למצוא את דיידלוס ולשכנעו לא לערוק אל כוחותיו של לוק, כדי שלא ימסור את החוט המכושף של הנסיכה אריאדנה, שינחה אותו ואת כוחותיו במבוך.
לאחר ניווט קל במבוך, פוגשים פרסי ורעיו את קאמפה - חצי אישה אנושית, חצי דרקונית, ולאחר קרב משחררים את אסירה, בריאראוס בעל-מאה-הידיים, בן משפחתו של טייסון ואלילו הרוחני.
לאחר מפגש עם אלת הנישואים והשיגעון הרה ועם אל הפתחים יאנוס וקרב בחוותו של גריאון, נפגשת הקבוצה עם ניקו די אנג'לו, בן האדס, אשר מאשים את פרסי כגורם למות אחותו, ביאנקה.
לאחר מכן, בהוראתו של אל הנפחים והאש הפייסטוס, משתמשים פרסי והקבוצה במבוך על מנת להגיע להר סנט הלן.
שם, מרגיש גרובר בנוכחותו של אל הפרא פאן ויוצא בעקבותיו יחד עם טייסון.
פרסי ואנבת' יוצאים אל נפחיית הפייסטוס עליה השתלטו הטלקינים, שדי ים דמויי כלבים אשר משרתים את הטיטאן קרונוס.
הטלקינים מוצאים את פרסי ותוקפים אותו.